钦定古今图书集成/明伦汇编/氏族典/第252卷 > 张彝宪
## 钦定古今图书集成/明伦汇编/氏族典/第252卷 > 张彝宪

按《明外史张彝宪传》：“彝宪初为司礼太监。庄烈帝即
位时，惩魏忠贤祸败，尽撤镇守中官，委任大臣。既而
以廷臣竞门户，兵败饷绌，乃复思用内侍。崇祯三年，
遣四人监视边镇山西。彝宪以有心计，令钩校户工
二部出入，发帑金为建署，名曰‘户工总理。由是彝宪
遂按行两部，踞尚书公座，敕郎中以下谒见。工部侍’”
郎高弘图，不为下，抗疏乞归，削籍去。彝宪愈骄纵，凡
边镇请军器，故勒不发。七年春，朝觐，彝宪请令天下官亲投会计册。山西提学佥事袁继咸极言不可，弗
听。明年诏撤监视总理，彝宪乃入直内廷。又明年命
守备南京。卒。